
DE 

IVXihi,  ad  medicinae  notitiam  incumbenti, 
pars  nulla  hujusce  scientiae  cura  magis  dig- 
na esse  videbatur,  quam  quae  ad  naturam, 
dotesque  tam  solidarum  partium  quam  flui- 
darum corporis  animalis  attinet  ; — utpote 
quam  non  solum  medici  est  perscrutari,  ve- 
rum chemici,  immo  omnis  philosophi  perinde 
interest. 

« 

Juvenis  profecto,  et  rebus  chemicis  parum 

versatus,  aegre  tamen  ferens  me  tantillum 
percepisse  de  iis  mutationibus,  quas  inter 
morbos  varios  sanguis  humanus  subire  solet, 
ad  hanc  rem  memet  accingere  ausus  sum  : 
et  in  hac  alma  Academia  summorum  ego  in 
medicina  honorum  candidatus,  statuta  quo- 
niam academica  tractatum  postulant,  pro- 
cessum et  exitum  hujus  inquisitionis  hic  pro- 
pono. 

In  neminem  quidem,  ut  supra  dixi,  scien- 
tia chemiae  animalis  non  aliquid  confert 
commodi ; ei  vero  cujus  est  morbis  mederi, 
insigne  auxilium  pollicetur.  Quod  si  in 
scriptis  eorum,  qui  seculo  jam  elapso  che- 
mico-medici  vocabantur,  tam  in  sententia 
quam  in  usu  magnos  perniciososque  errores 
deprehendentes  lugemus;  neutiquam  scien- 
tiae ipsi,  sed  potius  horum  imperitiae,  hi  om- 
nes vitio  dari  debent. 


Ad  morbidas  corporis  mutationes  probe 

intelligendas,  hanc  adjuvare  plane  liquet  j 
quae  quidem,  prout  in  tenebris  lateant,  in- 
certa  et  manca  est  ars  medicinalis. 

Campum  hucusque  fere  intentatum  intra- 
vi; labores  tamen  clarissimorum  virorum, 
praesertim  Marceti,  Bostockii,  Berzelii- 
que,  rebus  chemicis  maxime  imbutorum,  in- 
troitum mihi  patefecere,  totamque  viam  il- 
lustravere. Quorum  exempla  in  sanguine 
sano  explorando,  ad  proprietates  morbosi 
sanguinis  detegendas,  prope  sum  imitatus. 
Tali  adductus  auxilio,  in  iter  ingredior  ; 
« non  tam  perficiendi  spe,  quam  experiendi 
£C  voluntate.” 

Ad  notitiam  rationis  aquae , Jibrinae , al- 
buminis,  serositatis,  et  particularum  rubrarum, 
quae  omnes  sanguini,  postquam  e corpore 
amotus  est,  insunt,  tam  sano  quam  morbido, 
comparandam  praecipue  laboravi.  Quinetiam 
de  gravitate  specifica,  et  seri  ratione  quae 

ex  crassamento  sponte  exudare  solet,  peri- 
clitatus sum. 

Quae  quo  melius  percipiantur,  nonnulla 
exempla  in  forma  tabulari,  suo  quaeque  or- 
dine, exponam. 


SECTIO  I. 

De  Gravitate  Specifica. 

Minime  inter  se  consentiunt,  qui  hanc 
rem  adhuc  tractaverint : — id  quod  non  modo 
non  mirabile,  sed  et  omnino  vitari  non  po- 
tuisse videtur  ; siquidem  antehac  neque  ido- 
neis instrumentis  instruebantur,  nequedum 
norma  mensurae  fixa  utebantur;  ad  hoc  e- 
nim,  procul  dubio,  aqua  fontana  adhibeatur, 
quam  non  omnino  sibi  semper  constare,  res 
hodie  est  notissima.  Quinetiam  sanguinem 
ipsum  non  semper  esse  eundem  experimenta 
indicant  plurima,  jampridem  nuperque  satis 

confirmata  ; quandoquidem  gravitatem  ejus  a 
sexu,  aetate,  vigore  corporis,  atque  multis 
aliis  rebus,  pendere  compertum  est.  Quod 
quamvis  ita  fuit,  tamen  quae  nonnulli  ex  suis 
olim  experimentis  proposuere,  eadem  fere  et 
hodie  testamur. 

Boyle  gravitatem  specificam  seri  1193  * * * § 
esse  statuit.  Jurin  a 1028  ad  1030 1. 

Martine  sanguinis  integri  1056  aut  1057t; 
Jurin  1053;  sed  Boyle  tantum  1040. 

Neque  auctoribus,  qui  idem  novissime 
exploraverunt,  omnibus  eadem  est  senten- 
tia. Marcet  enim  seri  1029  ||  ; Bostock 
1023  §;  et  Davy  seri  a 1023  ad  1033,  et  san- 
guinis integri  a 1054  ad  1062  % invenerunt. 

* Natural  History  of  the  Human  Blood,  p.  71. 

•}■  Diss.  8.  p.  103. 

J Edinb.  Essays,  t.  2.  p.  101. 

||  Medico-  Chir.  Trans.  Tom.  2. 

§ Idem. 

T Dissertatio  Inauguralis,  1814. 

Hi  vero  ex  eo  quod  parum  sibi  constat 
sanguis  (uti  tabula  insequens  plane  ostendet) 
fieri  non  potuit,  quin  inter  se  quodammodo 
discordaverint ; illi  autem  ex  causa  triplice, 
quam  supra  memoravi. 

Multum  vero  abest,  (quod  quidem  ego 
inveni,)  quin  materiam  solidam,  quam  tenet 
sanguis,  pondus  ejus  indicaret : et,  quamvis 
multi  aliter  censuerint,  Bostock  tamen  gra- 
vitatem specificam  sanguinis,  non  massae 
siccatae,  sed  variis  ejus  partibus,  earumque 
rationibus  respondere  affirmavit  * : idemque 
Marcet  inter  varios  animalium  humores  fi- 
eri deprehendit  t. 

Quo  magis  hoc  manifestum  esset,  in  tabu- 
la sequenti  pondera  varia  materiae  siccae, 
in  partibus  1000  sanguinis,  recensebo. 

In  singulis  exemplis  e brachii  vena  san- 
guis est  depromptus ; et  ne  vapor  ex  eo  e- 


• Med.  Chir.  Trans,  Tom.  4. 


f Idem,  Tom.  2. 

volaret,  vasa  quibus  acceptus  est  protinus 
operiebantur. 

Aetatem,  morbum,  et  sanguinis  speciem 
adnotabo  ; et,  comparandi  causa,  principio 
ea  ponam  exempla,  quae  ex  sanis  accepta  fu- 
erunt ; quibus  quo  longius  quodque  aliud 
distet,  eo  inferius  collocabo. 

TABULA  I. 


Sexus,  Aetas,  et 
Morbus. 


1.  E viro  sano,  aet.  25 

2.  E viro  sano. 

3.  E muliere  sana. 

4.  E muliere,  aet.  30, 
cum  dolore  leni  la- 
teris et  capitis 


Species  Sang. 


Sanguinis. 


Grav.  Sp. 


Mat.  sol. 
in  part. 

v-OO. 


Naturalis, 1061.5 

1055.5 

1056.5 


I Naturalis, . 


teris  ei  topiw»  i 

E muliercula,  aet.  1 9-! Naturalis,  praeter 
cum  dolore  lateris  quod  serum  non- 
nihil lacteum  erat, 


5. 

levissimo. 

6.  E muliere, 
Pneumonia  leni. 

7.  E viro,  aet.  22. 
Pneumonia. 

8.  E muliere,  aet.  52. 
Rheumatismo  acuto. 

9.  E muliere,  aet.  26. 
dolore  capitis  et  py- 
rexia 

10.  E muliere,  aet.  52 
Dolore  lateris  et 
asthmate. 

11.  E muliere, 
Pneumonia  gravi. 

1 2.  Ex  adolescentula,  aet. 
IS.  rheumatismo  a- 

cuto. 

15.  E muliere,  aet.  30. 
Pneumonia. 

14.  E vetula,  aet.  50. 
Rheumatismo  acuto. 

1 5.  E viro,  aet  10. 

Diabete  mellito. 

1G.  E muliere,  aet.  25. 
Purpura  haemorrha 
, gica  aegra. 


Sanguis  leviter 


coriaceus, 

Aliquantulum 
coriaceus, 


1044.1 


220 

205.8 


213 


Coriaceus, 

Paululum  coria- 
ceus  


1050.2 


i 049.1 


1053 


Admodum  coria- 
ceus,   


Crasse  coriaceus, 
Admodum  coria- 
ceus,   


Coriaceus 

Sanguis  mollis  et 
leviter  coriaceus, 
Sanguis  floridus 
et  mollissimus.... 


1055.8 

1044.8 


1041  8 


216 


202 


190.99 


210.7 


157.2 


Seri. 

' Mat.sjl. 

Grav.  Sp.  in  part. 

JOO-J. 


10  1.5  !00 

,1027.2  90 

1034.3  100 

027.7  102 

1031.3 

1021.8  104 

1029.4  99 

1027.8  99.5 

1030.5  94 

1031 

1034.42  98 

1033.5  91 
1027.2 

1024.5  95 

1030.6  99 

Exempla  tria,  quae  sanguinis  sani  adduxi, 
si  non  in  toto,  in  eo  tamen  concordant,  quod 
caetera  omnia  gravitate  specifica  superant. 
Ad  sexum,  aetatem,  et  institutum  vitae  cu- 
jusque  discrimen  inter  se  fortasse  ascriben- 
dum. 

Atqui  gravitas  specifica  seri  ex  sanguine 
sano  adeo  non  semper  excedit  eam  seri  ex 
morbido,  ut  in  nonnullis  exemplis  etiam  le- 
vior sit ; neque  quidem  serum  (quod  ad  gra- 
vitatem attinet),  vel  ad  sanguinem  integrum, 
vel  ad  statum  corporis,  omnino  respondere 
videtur. 

In  exemplo  proxime  citato,  sanguis  om- 
nium levissimus  a muliere  pallida  et  infirma, 
quippe  quae  purpura  haemorrhagica  labora- 
vit, abstractus  fuit ; sanguine  jam  frequenter 
misso,  et  haemorrhagiis  spontaneis  saepenu- 
mero  praegressis.  Hujus  proprietates,  nem- 
pe aquae  insolitam  abundantiam,  et  particu- 
larum rubrarum  defectum,  in  lucem  protuli : 

B 

sed  serum  ejus  sero  sano  per  totum  simile 
inveni. 

Ex  his  tam  paucis  experimentis  sententiam 
ullam  ultra  deducere  non  licet ; quamvis,  eo- 
dem consilio  aliis  postea  additis,  haec  de- 
mum non  sint  fortasse  inutilia. 


SECTIO  II. 

De  crassamenti  et  seri , postquam  sponte  sepa- 
raverunt, ratione. 

Proportionem  crassamenti  et  seri  de  cau- 
sis variis  quae,  postquam  e corpore  sanguis 
amotus  est,  plus  minus  operantur, — nempe 
caloris  et  aeris  appulsu,  motu,  vasis  specie, 
in  quo  acceptus  fuerit, — tum  aetate,  robore, 
sexu  eorum,  quibus  fuerit  detractus,  pende- 
re, multa  testantur  *.  Separatione  tamen  per- 

* Butt  Tentamen  Inaug.  Bryan  Robison,  Essays,  p.  423.  Haller 
Primae  Lineae. 

acta,  seri  quantitatem  in  sanguine  sano  inter 
2 et  1 totius  molis  plerumque  implere  resci- 
vimus ** 

C 1.  Boyle  ex  unico  tentamine  rationem 
statuit,  seri  % 3.  3 6,  et  crassamenti  §4.  3 6 ; 
et  eandem  ex  propriis  experimentis  in  san- 
guine sano  ipse  confirmavi.  Veruntamen 
ab  hac  longe  saepe  distat  proportio  in  san- 
guine aegrorum  ; — id  quod  tabula  insequens 
satis  ostendet. 

Quoniam  vero  hac  dissertatione  mihi  pro- 
positum est  de  sanguine  morbido  tractare, 
liujus  documenta  potissimum  notabo  ; ni- 
hilominus et  sani,  comparandi  gratia,  duo 
exempla  proferam. 

Sanguis  irt  phialis,  quarum  utraque  f 2 
continebat,  acceptus  est : quae  opertae  ad 
eundem  fere  gradum  caloris,  circiter  horas 
triginta,  objectae  fuerunt. 

• Senae,  Trait£  de  la  Structure  du  Coeur,  p.  106. 

TABULA  II. 


Sexus,  Aetas,  et  Morbus. 

Species  Sanguinis. 

Serum  in 
part.  1000 
sang. 

I.  Ex  viro  sano,  aet  25, 

omnino  naturalis, 

440.6 

2.  E viro  sano, 

idem,  

384,5 

5.  E puella,  aet,  1 9,  obesa, 

Dyspnoea,  et  dolore  hypochond. 

sanguinis  aliquantulum  co- 
riaceus,   

235.8 

dext  aegra, 

4.  E viro,  macie  confecto, 
Pneumonia  moriente, 

coriaceus,  crassamentum 
molle,  

307.6 

5.  E muliere,  aet.  60, 

partim  coriaceus 

334.4 

cum  pneumonia,  pulsu  languido. 
6.  Ex  adolescentula,  aet.  20.  pletho- 

naturalis,  

353 

rica,  dolore  capitis,  absque  pyrex. 
7.  E viro  robusto,  act.  24, 

partim  coriaceus 

379.3 

Tussi,  dol.  lateris,  et  pyrexia 
levi, 

8.  E Tiro,  aet.  25, 

Dolore  capitis,  vertigine,  pupil- 

paululum  coriaceus,  serum 
aliquanto  lacteum,  

379.5 

lis  dilatatis,  nausea,  P.  47. 
9.  E muliere,  aet.  30, 

haud  coriaceus, 

395 

Rheumatismo  acuto, 

10.  E muliercula,  aet.  20,  pleni  cor- 
poris, dol.  capitis,  languore,  fa- 

nonnihil  coriaceus  et  fir- 
mus,   

431.5 

ciei  livore, 

11.  E muliere,  aet.  45,  phthisi,  febre 

hectica, 

12.  E*  eadem,  apud  10  citata,  cum 

crusta  densa,  et  crassam,  fir- 
mum,   

partim  coriaceus, 

447.6 

487 

languor  jam  decesserat, 

1 3.  E puella,  aet.  1 8.  rheumatismo  a- 

admodum  coriaceus, 

491.1 

cuto,  calore  106°, 

14.  Ex  adolescentula,  dol.  lateris,  abs- 

haud  coriaceus,  crass.  molle, 

502 

que  pyrexia, 

15.  E muliere,  act.  30.  dol.  lat.  miti, 

naturalis,  

509.7 

absque  pyrexia, 

16.  Ex  adolescente,  aet  15.  haemop- 

partim  coriaceus, 

518.6 

tysi,  dol.  lateris,  pyrex.  nulla, 
P.  1 20.  et  pleno, 

1 7.  E muliere,  aet.  45.  haemiplegia 

coriaceus, 

545.5 

recente,  dolore  capitis, 

18.  E muliere,  aet  20.  dyspnoea, dol. 

floridus,  sed  non  coriaceus, 

550 

lateris,  absque  pyrexia, 

1 9.  E muliere,  aet.  25.  haemorrhoide 

leviter  coriaceus,  

552.4 

et  psora, 

20 

Coriaceus,  et  superficies  ex- 
cavata 

610.3 

Ex  eo  tamen  sanguine  qui  e duobus  pur- 
pura haemorrhagica  tentatis  extractus  est 
serum  fere  nullum  sponte  exudavit.  Horum 
unius  gravitatem  specificam  sanguinis  mo- 
do praedicavi  j mox  et  alia  de  eo  sum  dic- 
turus. 

Ex  his  exemplis,  multifarie  diversis,  nul- 
lum consensum  inter  corporis  conditionem 
et  rationem  seri,  quod  sponte  exudet,  mihi 
constare  videtur.  Proportionem  vero  mino- 
rem in  sanguine  febrili,  quam  in  sano,  Lang- 
rish  tabulis  ostendit  * j — quamobrem  sangui- 
nem semper  minus  aquosum  esse  tali  casu 
corporis  arbitratus  est.  Hujusce  multa  com- 
parare exempla  haud  equidem  potui quod 
si  vero  ejus  tabulis  fides  adhibenda  est,  ejus 
tamen  ratiocinationem  multis  experimentis 
erroris  coargui : quandoquidem  in  tentami- 
ne 5°  seri  'gg  et  aquae  *££ ; in  19°  seri  ^ et 
aquae  tantum  ^ inveni  ; et  saepissime, 
alia  exempla  sanguinis  expertus,  idem  con- 


* Theory  of  Medicine. 

firmavi. — Nonnunquam  tamen  ad  aquae  quan- 
titatem ratio  seri  magis  respondebat- 

Neque  quidem  quo  firmius  fuerit  crassa- 
mentum, eo  magis  serum  abundare  meis  ex- 
perimentis semper  animadverti ; quamvis  in- 
terdum ita  se  res  habuit. 

Serum  “ in  morbis  a debilitate”  augeri 
Haller  affirmavit : mihi  autem  in  his  mor- 
bis saepe  parum  abundare  videtur ; quod, 
de  purpura  haemorrhagica  agens,  supra  dixi. 

Ad  summum. — De  quo  exudatio  ratio- 
que seri  pendeant  plane  nescio  ; nec,  quan- 
tum judico,  talis  notitia  ad  medendos  mor- 
bos multum  auxilii  nobis  esset  allatura. 


Ad  quas  causas  quaedam  sanguinis  mu- 
tationes, quotidie  notatae,  praesertim  crus- 
ta coriacea,  sint  ascribendae,  chemice  com- 
perire conatus  sum.  Ad  hanc  partem  ten- 
taminis mei  nunc  progrediar. 

SECTIO  III. 

De  Aquae  Proportione. 

Ad  aquae  modum,  quae  sanguine  inesset, 
explorandum,  eundem  calori  leni  ad  gradum 
inter  130°  et  160°,  vasis  minime  profundis, 
obtuli,  et  singulis  experimentis  per  idem  fe- 
re tempus,  donec  niger  fragilisque  fieret,  et 
in  pulverem  facile  redigendus. 

Id  vero  cum  multi  jam  exploravere,  cujus- 
que  periculis  non  semper  idem  obtigit.  Hoff- 
man,  cujus  experimenta  meis  sunt  simillima, 
aquam  § totius  sanguinis  sani  esse  ; Haller 
et  Langrish  | praedicavere.  Ad  hoc,  Mar- 
cet, Bostock,  BERZELiusque  aquae  ratio- 
nem, quam  serum  comprehenderit,  nuper- 
rime requisiverunt ; atque  iidem  de  hac  re 
alius  ab  alio  etiam  dissentiunt  * ; quod  ex. 

* Medico-  Cliirurg.  Trans.  Tom.  2,  3,  ct  4, 

hac  causa  plane  oritur,  ut  fatetur  Bostock, 
gradum  scilicet  caloris  et  spatium  temporis 
per  quod  sanguis  ei  erat  objectus,  haud  in 
omnibus  respondisse.  Proinde  Marcet  a- 
quae  -^5,  Bostock  Berzelius  ^ partes 
inesse  censuerunt. 

At  semel  in  sanguine  sano  rationem  aquae 
ad  totum  sanguinem  ~ comperi,  ad  serum 
vero  ^ ; et  in  altero  exemplo  rationem  a- 
quae  cum  sanguine  collatam  ^ j et  sero 

909 

1000* 


Inter  has  autem,  et  quae  in  sanguine  mor- 
bido insunt,  rationes  multum  saepe  interest ; 
quod  ex  sequentibus  satis  patebit.  Inter- 
dum tamen  majorem  habent  inter  se  simili- 
tudinem. 

TABULA  III. 


Sexus,  Aetas,  et  Morbus. 

Aspectus  sanguinis. 

Aq.  in  part. 
1000. 

Sanguinis. 

seri. 

1 . Ex  adolescentula,  aet.  20,  dol.  Ia- 

Naturalis,  crass.  molle, 

760 

teris  sine  pyrexia, 

2.  Ex  juveni,  aet.  16',  haemoptysi, 

leviter  coriaceus,  

761.12 

3.  E muliere,  aet.  30,  rheumatismo 

haud  coriaceus, 

777 

acuto. 

4.  E muliere,  aet.  30,  dolore  lateris, 

haud  coriaceus 

786.9 

900 

5.  E viro  florido,  aet.  21.  pneumo- 

partim  coriaceus, 

784 

896 

nia  miti, 

6.  E viro,  aet.  24.  dolore  lateris  sine 

leviter  coriaceus,  

784 

pyrexia, 

7.  E puella,  aet.  18.  rheumat.  acuto 
cum  pyrexia, 

admodum  coriaceus  in 
imo  mollis 

784.2 

902 

8 

789.3 

790.6 

909 

9.  E muliere,  aet.  25.  psora  et  hae- 

leviter  coriaceus,  

morrhoide, 

10.  E muliercula,  aet.  22.  obesula, 
dol.  lateris  sine  pyrexia, 

haud  coriaceus,  serum 
lacteum 

792.79 

898 

1 1 . E muliere, 

crassam,  molle  et  ni- 
gellum,   

791 

908 

1 2.  E muliere,  aet.  26,  pyrexia  cum 

coriaceus  et  firmus,  . . . 

798 

900.5 

dolore  capitis, 

13.  E muliere,  aet.  45.  phthisi,  febre 
hectica. 

admodum  coriaceus  et 
firmus 

799  54 

14.  E muliere,  aet.  60,  pneumonia, 

coriaceus, 

805.5 

15.  E muliere,  aet.  52,  pneumonia, 

coriaceus  et  firmus,  ... 

809 

906 

16.  E viro,  aet.  45,  ex  pneumonia 
mori  ente, 

admodum  coriaceus 
crass.  molle 

812.5 

17.  Ex  eodem,  postea  abstractus. 

magis  etiam  coriaceus, 

830.5 

1 8.  E muliere,  cujus  morbum  ignoro, 

1 9.  E viro  proxime  citato  postea  ab- 

coriaceus  et  excavatus 
tanquam  pocillum, 
maxime  coriaceus,  ... 

835.5 

840.09 

stractus. 

20.  E muliere,  purpura  haemorrha- 
gica. 

nulla  seri  separatio,  flo- 
ridus  

862.8 

901 

c 

Ex  hac  tabula  constat, 

Imo,  Aquam  tam  in  toto  sanguine,  quam 
in  sero  ejus,  seu  sano  seu  morbido,  non  sem- 
per  eandem  rationem  tenere. 

2 do,  In  sero  eandem  minus  quam  in  san- 
guine integro  variari. 

3tio,  Quod  in  sanguine  aqua  interdum  af- 
fatim abundat,  dum  in  sero  copia  ejus  haud 
omnino  vel  minime  mutatur. 

4>to,  Quod  crusta  coriacea  neutiquam  ex 
quantitate  aquae  pendet.  Id  enim  abunde 
liquet,  si  exempla  5,  8,  13,  18,  et  19,  cum 
iis  sanguinis  sani  conferantur. 

Sto,  Denique,  quo  magis  vis  vitae  deficit, 
eo  aqua  copiosior  fit.  Hoc  docet  exemp.  16. 
ubi  viri  morituri  sanguis  rationem  aquae  f^ir, 
deinceps  abstractus  USir,  et  denuo  tenuit. 
Atque  in  exemplo  proximo  sanguis  ex  mu- 

liere  pallida  et  debilissima,  quippe  quae  pur- 
pura haemorrhagica  laboravit,  maximum  mo- 
dum aqliae  praebuit.  Idem  quoque  demon- 
strarunt exemp.  13,  14,  et  15. 

Langrish  autem  in  drachmis  128  sangui- 
nis sani  aquae  drachmas  105.5  (,^)  se  repe- 
risse  asserit ; tantum  vero  sanguinis  viro  ple- 
th orico  abstractum  104  (j— ) habuit.  Ex  ae- 
gro, quem  febris  ardens  invaserat,  sanguis 
die  secundo  104.5  (^),  die  quarto  103  a- 
quae  drachmas  tantum  comprehendit  #. 

Postremo, — ex  multis  sui  ipsius  experimen- 
tis, aliorumque  plurimis  quae  de  physiologia 
tractans  recensuit  cl.  Haller,  hoc  tandem 
colligit : “ Minui/’  scilicet,  “ aquae  copiam 
“ in  plethora,  podagra,  febre  valente  et  scor- 
“ buto  ; augeri  contra  in  temperamento 
“ phlegmatico  +.” 

• Theory  of  Med.  p.  282. 
t Elementa  Physiologica,  Tom.  2.  p.  102. 

SECTIO  IV. 

De  Fibrina. 

Quantum  ego  quidem  scio,  ratio  fibrinae, 
quae  in  sanguine  inest,  philosophorum  ani- 
mos haud  satis  occupavit.  Berzelius  au- 
tem cui,  in  omnibus  quae  chemiam  anima- 
lem attingunt,  summa  fides  merito  est  ha- 
benda, in  partibus  1000  sanguinis  fibrinae 
tantum  0.7 5 inesse  affirmavit  * : liceat  au- 
tem mihi,  etsi  valde  invito,  ab  auctore  tam 
praeclari  nominis  discrepare.  Rationem, 
quam  ille  quasi  universum  esse  statuit,  mi- 
nime ita  ego  esse  affirmo  : longe  tamen  ab- 
sit, ut  hoc  nonnunquam  non  fieri  negem, 
quamvis  in  unoquoque  meorum  saltem  ten- 
taminum modum  majorem  certe  comparavi. 


* Medico-Chir.  Trans.  Tom.  3. 

Fourcroy  VAUQUELiNque  ex  exemplis  sex 
medium  modum  0.0028  in  una  quaque  par- 
te statuerunt;  maximum  0.0043,  minimum 
0.0015  invenerunt  # : et  eadem  ratio,  ubi  san- 
guis sanus  satis  evadit,  mihi  verisimilis  esse 
videtur.  Magis  tamen  ad  rem  fuisset  si  san- 
guinis aspectum,  eorumque  e quibus  abstrac- 
tus erat  conditionem  explicassent. 

Mihi  sane  de  fibrina  sanguinis  sani  ratio- 
nem inire  bis  tantum  contigit ; haec  duo  ex- 
empla primum  in  tabula  locum  tenent. 

Quo  fibrinam  ab  aliis  partibus  sejungerem, 
in  sacculum  crassum  gossipinum,  per  quem 
scilicet  fibrina  permeare  non  posset,  sangui- 
nem accepi ; hunc  sub  aqua  deinde  submersi, 
serum  particulasque  rubras  leviter  eXpre- 
mens,  donec  quae  supererat  albesceret ; de- 
hinc calore  lento  adhibito  fibrina  dura  fragi- 
lisque  facta  est. 

• Fourcroy  Systeme  do  la  Clicmic,  Tom.  9.  p.  157. 

TABULA  IV. 


Sexus,  Aetas,  et  Indicia  Morbi. 

Aspectus  Sanguinis. 

Fibrina 
in  part. 
1000. 

1 . E viro  sano,  aet.  25, 

1.65 

2.  E viro  sano, 

1.63 

3.  E muliere,  cujus  morbum  ignoro, 

haud  coriaceus,  crass.  molle, 

1.89 

4.  E muliere,  aet.  50,  dol.  lat.  levi 

haud  coriaceus,  serum  lac- 

absque  pyrexia, 

teum,  ■ 

2.005 

5.  E viro,  aet.  45.  diabete  mellita, 

partim  coriaceus,  crass.  mol- 

lissimum,  

2.28 

6.  E muliere,  aet.  23,  purpura  hae- 

haud  coriaceus,  floridus, 

morrhagica, 

mollis,  separatio  sponta- 

nea  nulla, 

2.33 

7.  E muliercula,  aet.  20,  post  pneu- 

non  coriaceus,  crass.  molle, 

3.7 

moniam  convalescente, 

• 

8.  E muliere,  cujus  morbum  ignoro, 

coriaceus  crass.  molle, 

4.2 

9.  E muliere,  aet.  26,  dol.  capitis 
cum  pyrexia,  pulsu  duro, 

partim  coriaceus  et  firmus, 

4.05 

10.  E muliere,  aet.  52,  dol.  lateris  et 

in  aliis  vasis  coriaceus,  in  a- 

respiratione  difficili, 

liis  naturalis,  finnus  ubique, 

5. 

11.  E muliere,  pneumonia  gravi, 

coriaceus  admodum 

6.4 

1 2.  E muliere,  aet.  50,  rheumatismo 

coriaceus,  firmus,  et  superfi- 

acuto, 

cies  excavata,  

7.08 

1 5.  E muliere,  aet.  52,  rheumatismo 

irmus,  non  coriaceus,  sed 

acuto, 

qui  antea  abstractus  erat 

• 

eodem  die  admodum  fue- 

rat  coriaceus, 

7.55 

1 4.  Ex  adolescentula,  aet.  1 9,  rheu- 

crasse  coriaceus,  crass.  in 

matis,  acuto  et  catarrho,  calor  ad 
gradum  106°, 

imo  vase  haud  firmum,... 

9.74 

Ex  tabula  praeeunte  haec  collegi, 

Imo,  Fibrinae  rationem  in  sanguine  sano 
esse  inter  ^ et 

2 do,  Eandem  ubi  sanguis  est  morbidus  ple- 
rumque augeri, 

3/zo,  Eandem  autem  viribus  corporis  non 
omnino  esse  consentaneam  j siquidem  in  foe- 
mina  purpura  haemorrhagica  laborante,  et 
in  viro  quem  diabetes  mellitus  vexavit,  ma- 
gis abundavit. 

4/o,  Largiorem  semper  ejus  esse  copiam 
ubi  adest  crusta  coriacea  ; quae  quo  densior 
est  eo  fere  copiosior  et  fibrina. — Quod  si 
quis  diceret  in  exemp.  13,  ubi  sanguis  haud 
coriaceus  fuit,  rationem  fibrinae  magnam  fu- 
isse ; ei  equidem  responderem  sanguinem, 
me  judice,  crustam  coriaceam  esse  habitu-, 
fum,  si  non  alia  in  causa  fuerunt  quo  minus 
formaretur  j praecipue  cum  in  sanguine  ei- 
dem aegrae  antea  in  eodem  die  misso  haec 
crassa  et  densa  fuerat. 

5/o,  Concretionem  sanguinis  ex  eadem 
pendere ; etenim,  fibrina  ad  summum  tan- 

quam  crusta  exsurgente,  in  imo  crassamen- 
tum molle  restat : at  siquando  copiosius  to- 
tum occupat  absque  separatione,  sicut  in  ex- 
perimento 13,  per  totum  firmum  fit  crassa- 
mentum. 

6lo,  In  morbis  inflammationem  habenti- 
bus, praesertim  in  rheumatismo  acuto,  co- 
piam ejus  adaugeri. 


SECTIO  V. 

De  Albumine  et  Serositate. 

Haec  duo  idcirco  hic  consociavi,  quod 
difficillimum  est  alterum  ab  altero  sejungere, 
et  quia  nondum  satis  constat  serositatis  na- 
tura, sive  materies  sit  sui  generis,  sive  in 
albumine  cum  salibus  conjuncto  consistat. 
Quamvis  sane  eadem  mihi  ac  clarissimo  l>os- 
tockio,  cum  ex  ejus  ipsius  experimentis, 

tum  ex  iis  a cl.  Brande  meque  ipso  institu- 
tis, comprobata,  sententia  placuit,  commo- 
dius tamen  fore  arbitratus  sum  (re  adhuc  in 
dubium  vocata,)  rationem  utriusque,  tanquam 
materiae  mere  animalis  in  sero  existentis  ex- 
quirere et  notare.  Bis  tamen  de  quantitate 
serositatis,  eo  modo  quem  Bostock  monstra- 
vit, exquisivi  j nempe  albumen  per  hydrar- 
gyri  muriatem  et  calorem  primum  penitus 
coegi,  tunc  quae  aqua  distillata  solvi  possent 
ablui,  denique,  modo  quem  postea  notabo, 
sales  separavi. 

In  uno  sani  sanguinis  exemplo  serositatis 
modum  10.2,  in  altero  sanguinis  coriacei 
9.8,  in  partibus  seri  1000  comperii ; quae 
quidem  rationes  cum  tabulis  Bostockianis 
prope  concordant ; verique  simile  est,  ut  ex 
his  mihi  videtur,  inter  copiam  serositatis  in 
sanguine  sano  et  morbido  non  multum  in- 
teresse.  Quinetiain  experimentis  adducor  ut 
haec  duo  seri  principia  simul  sumpta  pro  va- 

letudine  prospera  vel  adversa  parum  variare 
suspicer. 

Ad  eorum  modum  comperiendum,  omni 
humore  jam  consumpto,  massa  sicca,  pri- 
mum librata,  igni  donec  incanduerit  objici- 
tur; deinceps  a cineribus  sales  dissolubiles, 
alii  aqua  distillata,  alii  acido  muriatico  di- 
luto, ablutione  purgantur ; quorum  pondere 
de  materiae  totius  solidae  pondere  deducto, 
horum  ratio  tandem  apparet. 

Eadem  adhibita  methodo,  partes  1000  san- 
guinis sani  in  uno  exemplo  albuminis  et  se- 
rositatis  95.1  praebuerunt;  et  in  exemplis 
duodecim  sanguinis  ex  aegris  rationem  me- 
diam esse  93.75  in  totidem  partibus  compe- 
rii.  Ex  muliere,  quem  purpura  haemorrha- 
gica laborare  saepe  antea  notavi,  95.1  partes 
(eandem  scilicet  ac  e sano  rationem)  conse- 
cutus sum.  Ex  quadam  rheumatismo  acu- 
to tentata,  cujus  sanguis  admodum  fuit  co- 

riaceus,  95.3.  Ex  viro  autem  a diabete  af- 
flicto mellito  89.5  tantum  comparavi. 


SECTIO  VI. 

De  Materia  Salina. 

Rationem  materiae  salinae  comperiendi 
nullus  est  modus,  nisi  per  resolutionem  eam 
deletricem,  quam  ignis  afficit.  Minime  ta- 
men nescio  hunc  etiam  errori  obnoxium  es- 
se ; si  enim  acidum  cum  alkali  conjunctum 
adsit,  quod  facile  ignis  valet  separare,  e.  g. 
acidum  lactis,  tum,  ut  Berzelius  opinatus 
est,  tale  acidum  expelletur  ; hujus  verum 
proportio  perexigua  esse  debet ; ideoque  ex 
hoc  modo  operandi  prope  ad  veritatem  per- 
venire licebit. 

Experimenta  Marceti  in  hac  re  investi- 
ganda secutus  sum.  Materiam  salinam  a ci- 


2S 


DE  SANGUINE  AEGRORUM. 


neribus  abluendo  purgavi,  partim  aqua  dis- 
tillata,  partim  (phosphates  nimirum)  acido 
muriatico  diluto  ; subinde  aquam,  donec  ma- 
teria salina  penitus  arida  fieret,  igne  lento 
expuli. 

Marcet  in  uno  exemplo  materiae  salinae 
partes  in  altero  — , in  seri  partibus  1000 
invenit.  Bostock  vero  in  ejus  tabulis  1 in 
100  pro  ratione  inseruit.  Rationem  maxi- 
me quidem  variari  animadverti  : sed  nun- 
quam eam  majorem  esse  inveni  quam  ; cu- 
jus ^ in  aqua  fuerant  solubiles,  et  ^55  in  aci- 
do j — sero  ex  homine  pneumonia  laborante  ab- 
stracto. Viri  sani  serum  ~ materiae  salinae 
partes  praebuit.  Minima  ratio  materiae  sa- 
linae ex  meis  experimentis  ~ fuit,  nempe  ex 
aegra  quam  pneumonia  afflixit,  ex  qua  san- 
guis saepe  detrahebatur.  Mediam  rationem 
in  exemplis  duodecim  ^ inveni.  Hujus 
copia  neque  ullis  aliis  sanguinis  proprietati- 
bus respondere,  neque  a statu  corporis  pen- 
dere, videtur. 

De  natura,  ratione,  et  mutatione  salium, 
nihil  in  praesens  certo  disputare  memet  ac- 
cinxi ; quanquam  multa,  ad  hanc  rem  spec- 
tantia, institui  experimenta.  Haec  mihi  sa- 
tis indicarunt  massam  salinam  in  aqua  solu- 
bilem ex  muriate  sodae,  muriate  potassae, 
atque  soda  sincera  fere  constare  : quae  vero 
acido  muriatico  solvitur  ex  calce,  magnesia, 
et  ferro,  acido  phosphorico  cum  iis  conjunc- 
to. Etsi  vero  in  aliis  exemplis  potassae  prae- 
sentiam detegere  nequicquam  tentavi,  in  aliis 
eam  abundare  inveni : neque  semper  eadem 
copia  puri  alkali  se  ostendit. 


SECTIO  VII. 

De  T articulis  Rubris. 

Particulas  rubras  ab  aliis  sanguinis  par- 
tibus sejungendi  nullum  modum  indicarunt 
ii  qui  sanguinem  hucusque  tractaverunt,  a 


30 


DE  SANGUINE  AEGRORUM. 


quo  ab  albumine  plane  disjungantur ; at- 
que in  hoc  egomet  laborans  operam  quoque 
perdidi.  Ad  eundem  gradum  caloris  et  per 
eadem  instrumenta  chemica  ambo  in  coasru- 
lum  abeunt:  praeterea  hae  particulae  char- 
tam permeant,  vel  saltem  earum  materies 
tingens  ; et  quamvis  gravitas  earum  speci- 
fica sit  major  quam  seri,  tamen  non  omnino 
imum  petunt : quod,  si  aqua  ad  serum  dilu- 
endum infundatur,  materies  tingens  protinus 
dissolvitur. 

Utinam  res  aliter  se  habuisset sed  licet 
spes  hoc  perficiendi  irrita  sit,  tamen  in 
mentem  mihi  venit,  ut,  ratione  inter  partes 
seri  habita,  et  copia  aquae  in  sanguine  toto 
confirmata,  mensuram  etiam  inire  possim  in- 
ter albumen  cum  serositate  conjunctum  ma- 
teriamque salinam  in  eodem ; his  enim  solis 
solubilibus,  una  ratione  et  in  sero  et  in  san- 
guine toto,  cum  aqua  utriusque  commista, 
esse  intelligo  ; e.  g.  si  in  sero  aquae  900  par- 
tes adsint,  et  albuminis  cum  serositate  90  j 

tunc,  si  in  sanguine  toto  aquae  800,  ratio  al- 
buminis et  serositatis  80  esse  debet. 

His  ita  praemissis,  copiam  omnium  sangui- 
nis partium  inveni,  praeter  particularum  ru- 
brarum et  fibrinae  : hujus  autem  pondus  mo- 
do supra  notato  facile  reperiatur,  et  quod  in- 
de superest  ad  illas  pertinere  necesse  est. 

En  tabulae  quae  haec  manifestius  osten- 
dent. 

Imo,  Imprimis,  sanguinis  sani  analysis  cujus 
g.  s.  1061.3. 


TABULA  Y. 


Serum. 

Sang.  i 

Aquae, 

900 

84.9 

10,2 

4.9 

780 

7S.58 

8.84 

4.24 

1.65 

868.31 

131.69 

Albuminis,  

Serositatis,  

Materiae  salinae, 

Fibrinae,  

Particularum  rubrarum 

1000 

1000 

2do,  Sanguinis  ex  purpura  haemorrhagica 
aegra  g.  s.  1041.8. 


TABULA  VI. 


Serum. 

Sang. 

Aquae . 

901 

862.8 

Albuminis  et  serositatis,  

95.1 

91.06 

Materiae  salinae,  

3.9 

3.73 

Fibrinae,] 

2.33 

Particularum  rubrarum,  

40.08 

1000 

1000 

3tio,  Ex  quadam  sub  rheumatismo  acuto  la- 
borante sanguis  coriaceus. 


TABULA  VII. 


Serum. 

Sang. 

Aquae 

902 

784.2 

Albuminis  et  serositatis,  

95.3 

82.85 

Materiae  salinae, 

2.7 

2.34 

Fibrinae,  

9.74 

Fart.  rub 

120.87 

1000 

1000 

DE  SANGUINE  AEGRORUM. 


33 


Tabula  sequens  in  aliis  exemplis  rationem 
profert. 

TABULA  VIII. 


Sexus,  Aetas  et  Morbus. 

Aspectus  sang. 

in  part. 
lOOOsang. 

4.  E muliere,  aet,  35,  dolore  lateris  le- 
vi absque  pyrexia, 

Naturalis, 

125 

5.  E viro,  aet.  21,  pueumonia  miti, 

partim  coriaceus, 

123 

6.  E muliere,  aet.  30,  dolore  lateris  sine 
pyrexia, 

naturalis  praeter 
quod  serum  lac- 
teum  

115 

7.  E muliere,  aet.  26,  dolore  capitis, 
pneumonia,  pyrexia, 

coriaceus 

109.29 

S.  E muliere,  aet.  52,  pneumonia. 

coriaceus, 

102.06 

Confitendum  tamen  ea,  quae  modo  pro  ve- 
ris accepi,  veritatis  testimoniis  aliis  egere  j 
sed  forsan  ex  praecedentibus  exemplis  haec, 
tanquam  saltem  probabilia,  mihi  concedan- 
tur. 


Imo,  Quod  ratio  particularum  rubrarum 
*nter  et  ^ partes  totius  sanguinis  occupat. 

2do,  Quod  in  aegris  plerumque  diminui- 
tur ; praecipue  in  morbis  ubi  adest  magna 
debilitas  ; ut  in  purpura  haemorrhagica. 

E 

3tio,  Quod  quo  earum  ratio  minor  fit,  eo 
magis  aqua  abundat. 


SECTIO  VIII. 

De  Crusta  Coriacea . 

Ex  meis  experimentis  nullus  equidem  du- 
bito, quin  haec  tunica  sanguinis  aliquatenus 
saltem  ex  fibrina  constet,  non  autem  omni- 
no ; siquidem,  ex  ea  multum  seri  aut  exprimi, 
aut,  usu  aquae,  ablui  potest. 

Exp.— -Particula  crustae  coriaceae  mollis, 
cujus  pondus  9 grana,  a sanguine  morituri 
ex  pneumonia  accepta,  postquam  serum  adeo 
ex  ea  fuit  expressum  ut  pene  sicca  facta  es- 
set, vix  unum  granum  pependit.  In  hoc  i- 
gitur  exemplo  crusta  circiter  & tantum  fibri- 
nae habuit. 

Haud  absimile  est  rationem  seri  in  crusta 
minorem  esse,  quo  major  ejus  copia  e crassa- 
mento exudat  j et  vice  versa. 

CJ.  Hewson  ex  observatione  et  experimen- 
tis se  denuo  demonstrasse  gloriatur,  illam  ob 
coagulationem  tardiorem  solito  formari : fi- 
brina ideo  diutius  fluida  manente,  particulae 
rubrae,  quarum  gravitas  specifica  reliquis  par- 
tibus sanguinis  est  major,  imum  petunt. 

Hoc  plerumque  hodie  res  minime  dubitan- 
da habetur ; et  profecto,  prima  fronte,  satis 
verisimile  esse  videtur  j sed  quamvis  hoc 
in  causa  sit,  non  tamen  id  unicam  esse  cau- 
sam opinari  nuper  adductus  fui  j quippe  qui 
sanguinem,  qui  diutius  quam  solet  in  statu  flui- 
do manserat,  (i.  e.  per  quartam  vel  dimidiam 
horae  partem),  non  idcirco  semper  coriaceum 
fieri  animadverti.  Quin  et  interdum  fibri- 
nam, quae  postea  crustam  formavit,  super- 
natare vidi  tertio  vel  quarto  minuto  tempo- 
ris postquam  e corpore  amotus  fuerat. 

Sanguine  ex  foemina,  quae  dolore  levi  la- 
teris laboravit,  in  phialam  accepto,  post  ho- 
ras duodecim  versus  imum  crassamenti  ma- 
culam subalbidam,  pene  ad  magnitudinem 
solidi,  adnotavi.  Quoniam  tale  quidquam 
antea  nunquam  videram,  eam  crustam  coria- 
ceam  esse  haud  putavi ; donec  sanguine  ex 
phiala  amoto,  hujus  omnino  similis  mihi  et 
sodali,  qui  aderat,  videbatur.  Quoniam  vero 
phiala  erecta  stabat,  et  quoniam  crusta  ad 
imum  formabatur,  plane  sequitur,  hypothe- 
sin  Hewsomanam  aliquando  saltem  esse  re- 
jiciendam. 

Chir.  Dunn  pene  idem  nuper  notavit  in 
sanguine  mulieris  febre  puerperale  vexatae : 
crusta  nulla  in  summo  apparuit  j sed,  crassa- 
mento inverso,  maculas  ex  fibrina  molem  ru- 

i 

bram  sparsim  tingentes  animadvertit  #. 

Ex  Tabula  IV.  fibrinam  magis  abundare  in 
sanguine  coriaceo  quam  in  sano  satis  con- 

* Edin.  Mcd.  and  Surg.  Journal,  Jan.  1816  ,p.  40. 

stat ; sed  ea,  ut  opinor,  nori  sola  semper  ef- 
ficit ut  superficies  fiat  coriacea ; etenim  licet 
in  Exemplo  13.  fibrinae  ratio  ~ partes  ex- 
aequaverit, non  tamen  ideo  coriaceus  san- 
guis evadit. 


Haec  tandem  certiora  ex  praeeuntibus 
colligere  licet : 

1 mo.  Sanguinem  e sanis  plerumque  san- 
guine ex  aegris  esse  graviorem. 

2do,  Gravitatem  specificam  sanguinis  de 
copia  materiae  ejus  solidae  haud  certi  quid- 
quam indicare. 

3tio,  Sanguinis  totius  gravitatem  non  sem- 
per eadem  ratione  ac  seri  augeri  aut  diminui. 

4/o,  Copiam  seri,  quod  sponte  exudet,  a- 
quae  in  sanguine  toto  rationem  minime  prae- 
bere. 

5to,  Aquae  copiam  in  sero  minus  quam 
in  sanguine  integro  tam  sanorum  quam  ae- 
grorum variari. 

6/o,  Quo  magis  vis  vitae  deficit,  eo  sangui- 
nem esse  aquosiorem. 

* * 

Imo,  Fibrinam  in  omnibus  fere  morbis, 
praecipue  cum  inflammatio  adest,  augeri  j 
sed  viribus  corporis  copiam  ejus  non  respon- 
dere. 

8 vo.  Majorem  eandem  esse  cum  crusta  co- 
riacea simul  adest  j et  quo^magis  haec  sca- 
tet, eo  et  illam  plerumque  abundare. 

9no , Concretionem  sanguinis  ex  fibrina 
penderi. 

10 mo.  Quantitatem  albuminis  et  serosita- 
tis,  tam  sanis  quam  aegris,  minime  variari. 


FINIS. 


